স্টাফ রিপোর্টার: জাতির পিতা বঙ্গবন্ধু শেখ মুজিবুর রহমান এঁর জন্ম শত বার্ষিকী ও আওয়ামী লীগের ৭১তম প্রতিষ্ঠা বার্ষিকী উপলক্ষে আজ মঙ্গলবার (২৩ জুন) লালমনিরহাটে আওয়ামী লীগের উদ্যোগে ১ হাজার বনজ, ওষধি ও ফলদ বৃক্ষ রোপন করা হয়েছে।
সকালে লালমনিরহাট পৌরসভার সাপটানা পুরানপাড়া সরকারি প্রাথমিক বিদ্যালয় প্রাঙ্গনে বৃক্ষ রোপন কর্মসূচির আনুষ্ঠানিক উদ্বোধন করেন জেলা আওয়ামী লীগের সাধারন সম্পাদক ও জেলা পরিষদ চেয়ারম্যান এ্যাড. মতিয়ার রহমান। লালমনিরহাট পৌর আওয়মী লীগের অর্থায়নে ১ হাজার বৃক্ষ পৌরসভার ৯টি ওর্য়াডের বিভিন্ন শিক্ষা প্রতিষ্ঠান, সড়কের পাশে, খেলার মাঠে ও উন্মুক্ত স্থানে রোপন করা হয়েছে।
এ সময় পৌর আওয়ামী লীগের সভাপতি মোফাজ্জল হোসেন, সাধারন সম্পাদক কাজী নজরুল ইসলাম তপন, জেলা তরুন লীগের আহবায়ক শহিদুল ইসলাম, পৌর আওয়ামী লীগের ময়নুল ইসলাম, রফিকুল ইসলাম, জগদীশ চন্দ্রসহ আওয়ামী লীগ ও অংঙ্গসংগঠনের নেতৃবৃন্দ উপস্থিত ছিলেন।